Fransiyaning arzon narxlardagi bi1 do‘konlar tarmog‘i endi O‘zbekistonda!

Chilonzor tumanida Fransiyaning xalqaro Schiever kompaniyasi yana bir bi1 do‘konlar tarmog‘ining ochilish marosimini o‘tkazdi. Kompaniya guruhiga quyidagi brendlar kiradi: bi1, Auchan/Ashan va Kiabi (ikkisi ham franshiza ostida), Schiever Déco, Hôli va boshqalar.
Ochilish marosimida Schiever kompaniyasining bosh direktori Vinsent Pik, Fransiyaning O‘zbekistondagi elchisi Aureliya Bushe va O‘zbekistonning Fransiyadagi elchisi Sardor Rustambayev so‘zga chiqishdi.
bi1 do‘konlarida siz 13 xil yangicha mukammal o‘zbekcha brend mahsulotlaridan xarid qilishingiz mumkin. Barcha mahsulotlar o‘zimizda, O‘zbekistonda Yevropa standartlariga mos ravishda ishlab chiqarilgan bo‘lib, dunyoning yetakchi mahsulotlari ko‘rsatkichlari bilan ta’m va sifat borasida bemalol bellasha oladi. Do‘konda siz istalgan turdagi oziq-ovqat – sut, go‘sht, un, konserva, sabzavot, attorlik buyumlari, bolalar uchun tovarlar va boshqa mahsulotlarni topa olasiz.
Ismael Jyermen, Schiever kompaniyasining O‘zbekistondagi sotuv ishlari bo‘yicha direktori:
«Bizning asosiy vazifalarimizdan biri mijozlar kundalik yumushlar uchun arzon narxlarda kerakli mahsulotlarni uyga yaqin masofada bo‘lgan yerdan oson va tez topa oladigan yorqin, shinam va qulay do‘kon taqdim etish edi. Biz esa buni uddaladik».
bi1 asosiy konsepsiyalaridan biri — har kuni arzon narxlar.
Hozirgi kundagi pandemiya avj olayotgan holatni inobatga olgan holda Schiever kompaniyasi aholiga yanada yengillik yaratish maqsadida xavfsiz yetkazib berish xizmati (dostavka)ni yo‘lga qo‘yishni rejalashtirgan. Siz endilikda o‘zingiz uchun zarur bo‘lgan mahsulotlarni uyingizga buyurtma qilishingiz mumkin bo‘ladi.
bi1 tovarlari sifati uchun 9 yildan ortiq vaqt davomida Rossiyadagi «Ashan»da Xaridlar bo‘limi boshlig‘i Olga Kondrateva javob beradi:
“Hozirda tarmog‘imizda 800dan ortiq faol tovarlar mavjud bo‘lib, har biri sotuvga qo‘yilishidan avval bir necha bosqichli sifat nazorati va laboratoriya tekshiruvlaridan o‘tkaziladi. Biz bilan hamkorlikda ishlaydigan 120ta mahalliy ishlab chiqaruvchi kompaniyalar ham 600ga yaqin korxonalar orasidan tender asosida saralab olingan. Ko‘rib turganingizdek, mahsulotlarimiz o‘z mustaqil savdo belgisi ostida chiqarilgani sabab narxlar hamyonbopligi bilan mijozlarni mamnun eta oladi”.
Vinsent Pik, Schiever kompaniyasi bosh direktori:
“Schiever kompaniyasiga Fransiyada 1871 yil asos solingan bo‘lib, hozirda Fransiya, Polsha, Tojikiston va O‘zbekistonda bir nechta supermarketlar tarmog‘ini boshqarib kelmoqda. Bizning korxona oilaviy bo‘lib, o‘zimiz boshqaruvchi va ta’sischilar hisoblanamiz. Shuningdek, hozirgi kunda bizda 7000 dan ortiq xodimlar faoliyat olib boradi. Asosiy xususiyatlarimizdan biri – biz ishlab chiqarish jarayonini boshidan to oxiriga (o‘z logistik va zaxira omborlarimiz, texnikalarimiz, uskunalarimiz va do‘konlarimiz mavjud) qadar o‘zimiz boshqaramiz. Faoliyatimizdagi asosiy maqsad – sog‘liq uchun foydali mahsulot ishlab chiqarish, mahsulot sifatining to‘liq nazoratini ta’minlash va albatta aholiga hamyonbop narxlarda taqdim etishdir”.  
Schiever kompaniyasining O‘zbekistondagi loyihasi mahalliy ishlab chiqaruvchilarni qo‘llab-quvvatlash, rivojlantirish, import o‘rnini bosish va xususiy savdo belgilari ostida kerakli mahsulotlarni taqdim etish orqali O‘zbekistonning eksport salohiyatini oshirish, aholining har bir qatlamiga arzon narxlarda yuqori sifatli va foydali mahsulotlarni yetkazishni, shuningdek, ishlab chiqarish sohasida xalqaro aloqalarni mustahkamlagan holda yangi ishchi o‘rinlarini yaratishni maqsad qilgan. Kompaniya joriy yil yakuniga qadar tarmoqlar sonini ko‘paytirib, poytaxtning boshqa hududlarida ham  bi1 do‘konlarini ochishni rejalashtirgan.
Manzil: Toshkent shahri, Chilonzor tumani, 9-mavze, 14/1 uy
Mo‘ljal: Chilonzor IIHB (ROVD)
Vi1 do‘konlarining manzillari: 
1. Toshkent shahri, Chilonzor tumani, 16-mavze, 17-uy
2. Toshkent shahri, Uchtepa tumani, 23-mavze, 58 uy
3. Toshkent shahri, Uchtepa tumani, 23-mavze, Lutfiy ko‘chasi, 42 uy
Sall-markaz telefoni: (+998) 78−120−02−20
Instagram: @bi1.uz